Liste over vitenskapelige tidsskrifter i samfunnsøkonomi

Vitenskapelige tidsskrifter i samfunnsøkonomi er tidsskrifter inne faget samfunnsøkonomi som har en vitenskapelig redaksjon, har rutiner for fagfellevurdering og har en bred forfatterkrets.

Vitenskapelig publikasjon
Universitet- og høyskolerådet definerer en vitenskapelig publikasjon gjennom fire kriterier, hvorav samtlige må være oppfylt. Publikasjonen må:
 presentere ny innsikt
 være i en form som gjør resultatene etterprøvbare eller anvendelige i ny forskning
 være i et språk og ha en distribusjon som gjør den tilgjengelig for de fleste forskere som kan ha interesse av den
 være i en publiseringskanal (tidsskrift, serie, bokutgiver, nettsted) med rutiner for fagfellevurdering

Vitenskapelige tidsskrifter avgrenses mot fagtidsskrifter og kulturtidsskrifter. Fagtidsskrifter er rettet mot (ikke-vitenskapelige) faggrupper innen bestemte profesjoner eller samfunnssektorer. Med kulturtidsskrift menes tidsskrift som tar sikte på å nå et allment publikum med informasjon og refleksjon om kultur- og samfunnsspørsmål.

Vitenskapelige tidsskrifter i samfunnsøkonomi
På slutten av 1800-tallet ble samfunnsøkonomi etablert som et eget universitetsfag. Det ble samtidig etablert egne organisasjoner med formål å fremme fagets utvikling i form av konferanser og utgivelse av vitenskapelige tidsskrifter.

Et av de eldste vitenskapelige tidsskriftene i samfunnsøkonomi er Zeitschrift für die gesamte Staatswissenschaft (Journal of Institutional and Theoretical Economics) som har kommet ut i Tyskland side 1844. I Frankrike ble Annales de la Société d'Économie Politique utgitt fra 1846 mens De Economist er blitt utgitt i Nederland siden 1852.

Andre tidlige tidsskrift er Jahrbücher für Nationalökonomie und Statistik (Journal of Economics and Statistics) som er blitt utgitt i Tyskland siden 1863, Jahrbuch für Verwaltung und Rechtspflege des Deutschen Reichs (Schmollers Jahrbuch – Journal of Applied Social Science Studies) som er ble blitt utgitt i Tyskland siden 1871, L'Économiste français som er ble utgitt i Frankrike fra 1873 og Giornale degli economisti (Giornale degli economisti e annali di economia) som er blitt utgitt i Italia siden 1873.

Det eldste vitenskapelige tidsskriftet i samfunnsøkonomi på engelsk er Quarterly Journal of Economics som er blitt utgitt av Harvard University siden 1886. Andre tidlige tidsskrift på engelsk er Economic Journal som er blitt utgitt av Royal Economic Society siden 1891, Journal of Political Economy som er blitt utgitt av University of Chicago siden 1893 og American Economic Review som er blitt utgitt av American Economic Association siden 1911.

Norden var tidlig ute med å utgi vitenskapelige tidsskrifter i samfunnsøkonomi. Først ute var Nationaløkonomisk Forening i Danmark som har gitt ut Nationaløkonomisk Tidsskrift siden 1873. I Norge ble Statsøkonomisk Tidsskrift (videreført som Norsk økonomisk tidsskrift) utgitt av Statsøkonomisk Forening fra 1887 mens svenskene fikk  sitt Ekonomisk Tidskrift (nåværende Scandinavian Journal of Economics) i 1899.

Det har vært en sterk vekst i antall tidsskrifter siden første verdenskrig. Først var det en bølge av tidsskrifter knyttet til gamle og nye istitusjoner og deretter en bølge knyttet til spesialiseringen i faget. Det er i dag over 1300 vitenskapelige tidsskrift i samfunnsøkonomi.

Kvaliteten på de ulike tidsskriftene er varierende. Et mye brukt mål på kvaliteten til et vitenskapelig tidsskrift er hvor hyppig artiklene i dette tidsskriftet blir sitert i andre artikler. Basert på antall siteringer er det utarbeidet flere rangeringer av de vitenskapelige tidsskriftene i samfunnsøkonomi. Blant de vitenskapelige tidsskriftene som oftest er på topp i slike rangeringer er American Economic Review, Econometrica, Journal of Political Economy, Quarterly Journal of Economics og Review of Economic Studies. Basert på bl.a. slike rangeringer deler Universitet- og høyskolerådets publiseringsutvalg inn alle vitenskapelige publiseringskanaler inn i to grupper: Kanaler med høyest internasjonal prestisje (nivå 2) og ordinære vitenskapelige publiseringskanaler (nivå 1).

Se også
 Samfunnsøkonomi
 Liste over norske vitenskapelige tidsskrift

Referanser

Eksterne lenker
 
 
 

Samfunnsøkonomi
 
Forskning